Hilda Baci

**Hilda Effiong Bassey** (ba dʋa o nɛ dabis pisi wadisa awai la ni yʋʋm tʋsir kɔbiswai nɛ piswai nɛ anu), bɛdigu mi o nɛ Hilda Baci, o dʋgidnɛ diib ka yit Nigeria, o mɔr diib ziig, ka maan bʋŋosida, ka nam mi di Guiness dʋnia wusa onɛ dʋgi gaad sɔ wusa (adʋgigaadtaaba ni) awa nam piswai nɛ atan nɛ mid piinɛ yinnɛ wadisa anʋ la ni yʋma tʋsa ayi nɛ pisinɛ atan la, li pʋ yʋʋgɛ yʋʋm kan ni ka Alan Fisher ɔnɛ yit Irish da dugi gaad o nɛ awa nam kɔbuga nɛ piinɛ awai nɛ mid pisnʋ nɛ ayɔpoi. Wadisa anii yʋma tʋsa ayi nɛ pisi nɛ ayinne ka ɔ da di agaadtaaba Jollof Faceoff ni.

## Biilim saŋa nɛ tʋʋma
Hilda Effiong Bassey ba da dʋa ɔ nɛ dabis pisi wadisa awai la ni yʋʋm tʋsir kɔbuswai nɛ piswai nɛ anu ka ɔ yit Nsit Ubium Gomena zinig kane bɛ Akwa Ibom. O da diɛ gbang nidib nɛ tɛns zamisug ni on da naae Madonna University linɛ bɛ Okija, Anambra State. Onɛ da siniŋ linɛ ka ba bʋon ye dimmi fʋ ligidi bɛn ka ba gosidi li Pop Central TV.

Baci da kiŋ diib dʋgib zamisʋg  ka li yitnɛ ɔ ma an onɛ dugid la

## Guinness dʋnia wusa gbana ni
Wadisa atan yʋma tʋsa ayi nɛ pisinɛ atan, Baci da yɛl ye ɔ bɔɔdnɛ ye o paas adugigaadtaaba ni. Lata Tondon da di adugigaadtaaba la, O da dugnɛ awa nam pisnii nɛ ayɔpoi nɛ mid pisnaasi nɛ anʋ yʋma tusa ayi nɛ piinɛ awai ni.

Dabisa piinɛ yinne wadisa anu ni yʋma tʋsa ayi nɛ pisinɛ atan la, ɔ da siniŋi “adugigaadtaaba”. O da bas ya dabis piinɛ anu wadisa anu la ni yʋma tusa ayi nɛ pisinɛ atan.

Atini daar wadisa anu la ni dabpiinɛ anu, yʋma tʋsa ayi nɛ pisinɛ atan karifa ayɔpoi gaad mid pisnaasi nɛ anu bɛɛgin ka Hilda da kʋgi adugigaadtaaba linɛ waam hali la ka onɛ gaad la dʋg awa nam pisnii nɛ ayɔpoi nɛ mid pisnʋ ka li gaad onɛ da dʋgi gaad yʋma tʋsa ayi nɛ piinɛ awai la. Atilata daar, wadisa anʋ la dabis piinɛ ayʋobɔ, yʋma tusa ayi nɛ pisinɛ atan ka onɛ piandi tisid Guinness dʋnia gbana ni la da yɛl ye ”ti mi yɛ fʋ mukid, ti gʋr nɛ linɛ an kasɛta ye ti tisi ti gbana dim la yiiga ka naan sɔb ye li anɛ sida”.

On da bɔɔd ye ɔ dugi gaad sɔ wusa la, Hilda da dʋgnɛ awa nam piswai nɛ ayuobɔ ka li yaaŋ ka ɔ dʋgi paae awa nam kɔbuga adugigaadtaaba la.

Tuɔngatib banɛ bɛ Nigeria ka mɛ da gɔsid Hilda dʋgib la anɛ Lagos Gomena, Babajide Olusola Sanwo-Olu; Harvester International pʋʋsim dim karimsaam kpɛɛm, Bolaji Idowu, Nigeria onɛ diɛ yʋʋma piini, Tiwa Savage, Tim Godfrey, Ice Prince.

Nigeria zugdaan yaandɔl saŋkan la, Professor Yemi Osinbajo mɛ da bʋɔl Hilda ye o kpɛmisʋ o dugigaadtaaba la ni. Hilda da paam sʋŋir bɛdigʋ yit Nigeria dim banɛ da kɛŋa adugigaadtaaba la zinigin la, ka bam mɛ mɔri o yuuri bɛ nidib laasig zinig.

Ban da gɔs on maal siɛl ka nyɛ kasɛta la, Guinness dʋnia wʋsa gbana dim da sɔb ya ye Baci da yaŋi dugi gaad sɔ wusa ɔ kɔɔkɔ nɛ awa nam piswai nɛ atan nɛ mid piinɛ yinne.

Sapal saŋa yʋma tusa ayi nɛ pisinɛ atan la, Hilda Baci da gʋoŋ Guinness dʋnia wusa adugigaadtaaba tis Alan Fisher onɛ yit Iris ka mɛ dʋgid. Fisher da dʋgnɛ nɛ awa nam kɔbuga nɛ piinɛ awai nɛ mid pisnʋ nɛ ayɔpoi ka li paal ye o gaad Baci bun la nɛ awa nam pisi nɛ anaasi. Fisher da lɛm gaad nidib yinyin akiimgaadtaaba la nɛ awa nam pisnaasi nɛ ayɔpoi nɛ mid pisinɛ yinne.

Baci da pʋʋs Fisher ye o mɔya nɛ on di la ka yel ye o sunr malisi o yela nɛ on nyaŋi gaadi o la.

## Gbanvɛɛnsa